***Nigaranlıq içindəyəm***

Bir qaranlıq içindəyəm,

Nigaranlıq içindəyəm,

Kimsə bilmir nə gündəyəm...

Sinəmdə silah lüləsi

Vətəndə ya ürgündəyəm.

Şəhərim güllə yaralı,

Divarları deşik-deşik,

Küçələrdə silahlılar

Bozüzlülər çəkir keşik.

Qırılıbdır oğullarım,

Qanla boyanıb yollarım,

Dilim yenə susdurulub,

Bağlı qalıbdır qollarım,

Biz belə dərd görməmişik,

Belə qurban verməmişik.

Belimi qoymayın büküm.

Gözümün yaşını töküm

Qan tüpürüm, ahlar çəkim,

Tapdalanım ayaqlarda,

Düzəldin sınmış belimi.

Sürünməyim torpaqlarda.

Dilbazi M. Nigaranlıq içindəyəm : şeir // Seçilmiş əsərləri. – B.: Lider, 2004. – S.6-7.